Here is a page extracted from Wikipedia that may contain CSS, HTML, and a lot of unformatted text.

Title: Linastrué
Content: Linastrué ye un lugar despoblau d'o municipio de Candarenas, situau en a comarca de l'Alto Galligo (Uesca).

Toponimia
L'orichen d'iste toponimo sería un antroponimo latino con o sufixo prerromano de posesión -ué.

Historia
Se menciona o lugar d'Armistué, entre Aquilué y "San Vicentii vallis Diaquilue" en a segunda vesita feita por as chents de Uesca pa replegar diners pa las obras d'a seu de Santa María en 1405. Habia de fer referencia a Linastrué a on se diz que se replegoron siet sueldos chaqueses.

Leyendas
Aquí tamién se conserva o mito d'as viellas pervivients, marchando as dos mullers que albandonoron o lugar enta Aquilué y repartindo-se asinas os suyos terrenos a razón d'una hectaria de terreno pa cada casa d'o lugar.

Referencias

Despoblaus d'a provincia de Uesca
Lugars de Candarenas